Leo Meller

Leo Martin Torsten Meller (12. heinäkuuta 1942 Helsinki – 16. tammikuuta 2026Leo Meller sai taivaskutsun 16.1.2026; patmos.fi 17.1.2026) oli suomalainen luterilainen saarnaaja. Hän toimi Patmos Lähetyssäätiön toiminnanjohtajana 1971–2010. 

Meller tuli tunnetuksi omintakeisena mediapersoonana, jonka julistuksessa oli vahva amerikkalainen tyyli ja ote. Melleriä pidettiin myös monin tavoin ristiriitaisia tuntoja herättävänä hahmona. Kotimaa nimesi Mellerin 100 merkittävimmän itsenäisyyden ajan kirkollisen vaikuttajan joukkoon Suomessa vuonna 2017.

Mellerin tunnetuin ohjelma on Patmos Lähetyssäätiön tuottama Taivaan ja maan väliltä Radio Deissä ja Radio Patmoksessa. Leo Mellerin tuotanto on pääosin Patmoksen kirjankustantamon Kuvan ja Sanan julkaisemaa.

 Elämä ja toiminta 
Meller syntyi sodan keskelle Helsinkiin vuonna 1942. Hän tuli mukaan Kuvan ja Sanan toimintaan 14-vuotiaana, siten hän kirjoitti ensimmäisen juttunsa Kipinä-lehteen vuonna 1960. 

Vuosina 1965–1967 Meller kävi helluntaiherätyksen raamattukoulussa Yhdysvalloissa. 

Leo Meller oli naimisissa viulutaiteilija Päivyt Mellerin (o.s. Rajamäki) kanssa, ja heillä on yksi yhteinen lapsi. Meller oli ollut aikaisemmin naimisissa, ja tuosta avioliitosta on kaksi lasta. 

Meller tunnettiin karismaattisena puhujana. Hän on sanonut olevansa ensimmäisiä, jotka toivat Suomeen amerikkalaismallisen hengellisyyden myyntikeinot.

 Patmos Lähetyssäätiö 
Meller tuli Patmos ry:n johtoon vuonna 1971 nostaen yhdistyksen vararikon partaalta jaloilleen ja menestykseen. Vuonna 1999 Patmos lähetyssäätiöllä oli 18 000 rekisteröityä tukijaa ja se keräsi lahjoituksina noin 28 miljoonaa markkaa, joista 25 miljoonaa jaettiin erilaisiin avustuskohteisiin. Vuosina 2007-2012 tulot olivat 32 miljoonaa euroa, josta alle 10 miljoonaa käytettiin palkkoihin.

 Talousrikostuomiot 
Huhtikuussa 1986 Meller tuomittiin Helsingin raastuvanoikeudessa yhden vuoden, 10 kuukauden ja 20 päivän vankeuteen sekä 8 510 markan sakkoihin muun muassa vero-, kirjanpito- ja rahankeräysrikoksista. Samalla Patmos ry tuomittiin menettämään valtiolle vastoin rahankeräyslakia kerätyt 100 000 markkaa.Helsingin käräjäoikeuden päätös 16.4.1986: diaarinumero R 84/3697 Helsingin Sanomien mukaan tuomion peruste oli Patmos ry:n rahojen kavaltaminen ja veropetos. Meller itse väitti tuomion olleen osa ajojahtia, joka häneen kohdistettiin Raamattujen salakuljetuksesta Neuvostoliittoon. Päiväkirjaa patmoslaisuudestaan pitäneen naisen mukaan Meller kirjoitti lahjoittajille vääriä laskuja sanoen, että Saatanalta saa kerätä kaiken rahan kaikin keinoin.

 Opetukset 
 Ufot 
Vuonna 1961 Meller kirjoitti laajan artikkelin Kipinään otsikolla ”Lentävät lautaset ovat sittenkin todellisuutta!” Vuonna 1962 Meller kirjoitti ensimmäisen profeetallisen kirjansa Avattu tulevaisuus. Meller pyysi juuri perustetun kustannusosakeyhtiö Vimanan toimitusjohtaja Rehnströmiltä apua tutustuakseen ulkomaiseen alan kirjallisuuteen. Vuonna 1964 Meller jätti niin Kipinän kuin Lasten Kuvalehdenkin joksikin aikaa. Opiskeltuaan Yhdysvalloissa ja palattuaan Suomeen hän käytti nimimerkkiä ”Spectator”. Palattuaan Suomeen Yhdysvalloista Meller ennusti lisääntyvää ufoaktiivisuutta ja kirjassaan Ufot ja maailmanloppu (1973) Meller kertoi ufojen takana olevan ystävällisten humanoidien sijaan demoniset henkiolennot. Hänen mukaansa henkiolennoilla oli saatanallinen maan valloitussuunnitelma.

Leo Meller oli mukana rovasti Arvi Merikallion perustaman ”kristillissiveellisen” Suomen Planetistien Seura ry:n toiminnassa ja muun muassa tulkkina ufotutkija Frank Strangesin Suomen-vierailulla vuonna 1967.Meller, Leo, Ufojen arvoitus – onko avaruudessa elämää? Äänikasetti. Meller, Leo: Rauni-Leena Luukanen-Kilde: kenen salainen agentti? Äänikasetti. Meller on sittemmin katunut osallisuuttaan Strangesin vierailuun, koska tämä ei ollutkaan pohjannut esitystään kristilliseen näkemykseen. Sit. Kananen, Marko 1997. mt. Vuonna 1973 ilmestyi Mellerin Ufot ja maailmanloppu, joka käsitteli ja tuomitsi ufologian yleisemmin. Vuonna 1983 Meller kertoi opetuskaseteillaan ja Kipinä-lehdessä E.T. – The Extra Terrestrial -elokuvan olevan paholaisen väline.
vasen|pienoiskuva|Leo Meller vuonna 1972.

 Ennustukset 
Mellerin tuotantoa sävyttää voimakas profeetallinen sanoma. Hänen teologiansa korostaa Jeesuksen sovitustyön merkitystä, mutta myös pyhityksen tarpeellisuutta kristityn valmistautuessa viimeisiin aikoihin. Messiaaniselle kristillisyydelle ominaiseen tapaan Meller on korostanut Israelin erityisasemaa ja nähnyt monet sodat, väkivallanteot ja poliittiset mullistukset Lähi- ja Keski-idässä lopunajallisiksi merkeiksi. Meller muun muassa ennusti Neuvosto­liiton olevan vanhatestamentillinen Googin valtakunta, joka aikojen lopulla on hyökkäävä Israeliin. EEC puolestaan oli Ilmestyskirjan peto, joka pelastaisi Israelin Googin hyökkäykseltä, solmisi Israelin kanssa seitsemänvuotisen liiton ja rakentaisi Jerusalemiin temppelin Anti­kristukselle. Vuonna 1981 patmoslainen nainen merkitsi muistiin Mellerin ennustaneen syksyksi 1982 Suomeen valtavaa nälänhätää, jota ei kuitenkaan tullut.

Leo Meller on puhunut tilaisuuksissaan muun muassa amerikkalaisten saarnaajien Benny Hinnin ja David Wilkersonin profetioista.

 Anteeksipyyntö opetuksista 
Syyskuussa 2022 Leo Meller pyysi anteeksi vanhoja tekstejään ja puheitaan. Hän sanoi joutuneensa harhateille siksi, että ihannoi amerikkalaista karismaattista kristillisyyttä. Hän kuitenkin väitti uskoneensa puheisiin silloin kun ne piti, olleensa ”vision valtaama”.

 Poliittinen toiminta 
Leo Meller kannatti yhdessä lähetyslääkäri Marja Rantasen kanssa lääkäri Pekka Reinikaisen eurovaalikampanjaa vuonna 2004. Hän järjesti kirjekampanjan Reinikaisen puolesta ja toisia ehdokkaita vastaan. Helsingin Sanomien mukaan kirjekampanja oli ongelmallinen kristillisdemokraateille, sillä Mellerin kerrottiin parjanneen laajalle tukijoukolleen puolueen muita ehdokkaita (muun muassa Bjarne Kallista, Eija-Riitta Korholaa, Lyly Rajalaa) ja hän oli kehunut Reinikaista ilmoittaen tietävänsä Pyhän Hengen tahdon vaaleissa.

Meller on myös vastustanut mikrosirun tulemista EU:n yhdentyvien rahamarkkinoiden myötä. 

 Arvostelu 
Mellerin toiminta herätti ajoittain myös julkista arvostelua. Helsingin Sanomien toimittaja Harri Nykäsen artikkelin mukaan Melleriä oli arvosteltu erityisesti rahankeräysmenetelmistä, vallantavoittelusta, naissuhteista ja maineenkipeydestä.

Europarlamentaarikko Eija-Riitta Korhola kertoi blogissaan Mellerin sekaantumisen kristillisdemokraattien vaalikampanjoihin johtaneen hänen siirtymiseensä pois kristillisdemokraateista Kokoomuksen riveihin.

Pastori Seppo Juntunen arvosteli Mellerin toimintaa kertoen hänen painostavan arvostelijoitaan vaikenemaan. Kiista johti vuonna 2006 lehtikirjoitteluun Kirkko ja kaupunki -lehdessä, joka keräsi myös Mellerin uhrien haastatteluja anonyymisti. Kirkko ja kaupunki -lehti kertoi 3. joulukuuta 2006 Mellerin tehneen poliisille tutkintapyynnön lehden kirjoituksista.  Meller ei saapunut sovittuun aikaan mennessä poliisiasemalle kertomaan näkemystään kunnianloukkauksesta, jolloin poliisi tulkitsi asian rauenneeksi. Meller sanoi luopuneensa oikeusjutusta antaakseen sovulle mahdollisuuden.Ristin Voitto 9. toukokuuta 2007

Vuoden 2012 verotustietojen mukaan eläkkeellä oleva Meller sai tuloja yhteensä 151 858 euroa eli enemmän kuin kirkon piispat.Rahaa tahkonnut kohusaarnaaja: Työpäivät ulottuvat aamusta iltamyöhään. Iltalehti 4.11.2013. Meller perusteli blogissaan tekevänsä työtä aamusta iltaan ja tuovansa Patmokselle enemmän tuloja kuin hänen palkkansa.Leo Meller tänään: Arkkipiispan ja Leo Mellerin palkat.  Leo Mellerin blogi patmos.fi-sivustolla, 2.11.2013.

 Naissuhteet 
Helsingin Sanomien mukaan vuonna 2000 Mellerillä oli suhde viiteen naiseen, joista jokainen luuli Mellerin naivan hänet. Meller oli kieltänyt naisia puhumasta suhteista. Iltalehti uutisoi jo vuonna 1983, miten Meller sitoi hätäänsä tukea hakevat naiset itseensä ja käytti naisia seksuaaliseen tyydytykseensä. Eräs naisista piti pahimpana seksiin painostamista. Kun Helsingin Sanomat oli vuonna 2011 jälleen tekemässä artikkelia aiheesta, Meller meni nopeasti uusiin naimisiin.

 Kirjallinen tuotanto 
 Teokset 






















 1980, Kansakunnan kohtalonkysymykset 
 1980, Kärsimyksen tarkoitus 
 1980, Koska Lähi-itä räjähtää? Profeetallis-strateginen katsaus 80-luvun tilanteeseen maailmankohtalojen sydänpisteessä 
 1980, Lähtölaskenta on alkanut 
 1980, Näin Jeesuksen taivaassa 
 1981, Valkoisen talon kirous 
 1982, Jeesus voi! 
 1982, Vatikaani profetiassa 
 1983, Mitä ajan kello osoittaa? 
 1983, Puhu Herra 
 1983, Salomon seitsemän salaisuutta 
 1983, Suomen kautta Israeliin profetioita Neuvostoliiton juutalaisista
 1984, Tästä ei puhuta! 
 1985, Kaikki mitä sinun tarvitsee tietää rukousvastausten saamisesta 
 1985, Odottaessamme mitä tuleman pitää...
 1985, Onko Jumalalla asiaa?
 1985, Temppelikirja
 1986, Mies joka kävi taivaissa 
 1986, Rock
 1989, Raha ja Raamattu
 1990, Lamppumme sammuvat
 1990, Operaatio Exodus
 1991, Miten aiot selviytyä?
 1992, Hiltunen, Paavo ja Meller, Leo: Eksyttäjät
 1993, Suomi romahti jo
 1994, Frank Mangsin taivastestamentti
 1994, Kuolematon ihme
 1995, Vapaamuurarien salaiset opit
 1996, Jumalan ihmisen taloudessa tapahtuu pian suuri muutos!
 1999, Rokka, Jukka ja Meller, Leo: Kuoleman porteilta
 2003, 5 minuuttia keskiyöhön miten lähellä Herran tulemus Irakin merkin jälkeen?
 2003, Valtaistuinsalista - Jumalan lähetti on esiripun takana, hänen profeetallinen sanomansa on tässä, väkevämpänä kuin koskaan
 2004, 31 päivän matka opas rukoukseen ja rakkauteen Jumalan suurten lupausten äärellä
 2006, Ehtoolla on oleva valoisaa : David Wilkersonin julistus kesäsodan Jerusalemissa : opastusta Sanassa ja Hengessä miten elää Herraa odottavana (koonnut ja toimittanut Leo Meller)


 Suomennoksia 

 1968, Russell, A.: Puhu Herra Herran puhuttelussa hiljaisina hetkinä (Käännös Leo Meller)
 1968, Sundby, Carl: Tahdon kotiin. Suomennos Leo Meller
 1969, Hicks, Tommy: Kesä on lähellä. Suomeksi toimittanut Leo Meller
 1969, Lövgren, J. F.: Lamppumme sammuvat. Suomennos norjan kielestä Leo Meller

 1970, Sundby, Carl: Olen vain ihminen. Suomeksi toimittanut Leo Meller

 1976, Hoeven, Jan Willem van der: Sana Jerusalemista (toimittanut Leo Meller)
 1977, Minä olen Pikkuhauva
 1977, Levitt, Zola: Koska Googin sota? (Suomenkielelle ja soveltanut tilanteeseemme Leo Meller)

 1980, Russell, A.: Puhu Herra (Käännös: Leo Meller)
 1980, Hoeven, Jan Willem van der: Jerusalem varoittaa Suomea! Toimittanut Leo Meller.
 1981, Polištšuk, Arkadi: Päästä minun kansani! Suomeksi toimittanut Leo Meller.
 1982, Gaverluck, Emil: Taivaan ja maan arvoitukset. Suom. Leo Meller.
 1983, Ignats, Ulo: Andropovin maa (Käännöstyöryhmässä Leo Meller. Luvut 15–17 / Leo Meller)
 2004, H. L. Willmington: Kuningas tulee (suomeksi toimittanut Leo Meller)

Lisäksi Kuva ja Sana on julkaissut Mellerin puhetilaisuuksia, opetuksia CD-levyinä, kasetteina ja MP3-tiedostoina yli sata nimekettä.

 Lähteet 

 Aiheesta muualla 
 Leo Mellerin saarnoja MP3-muodossa. 

 Leo Meller pyytää opetuksiaan anteeksi kuulijoiltaan 18.9.2022 seurakuntalainen.fi

Luokka:Suomalaiset kristilliset kirjailijat
Luokka:Suomalaiset uskonnolliset vaikuttajat
Luokka:Vuonna 1942 syntyneet
Luokka:Vuonna 2026 kuolleet
Luokka:Kristillinen eskatologia
Luokka:Talousrikoksista tuomitut henkilöt